cyanic-selkie/wikianc huggingface dataset:
Բակալավր
Ծագումը
Ռուսերենում «Բակալավր» բառը հայտնի է XVIII դարից. առաջին անգամ այն հիշատակել է 1757 թվականին։ Հայտնի է այս բառի միջնադարյան իմաստը՝ «baccalaureus < baccalarius», որը նշանակում է «աղքատ կամ երիտասարդ ասպետ կամ գույքի սեփականատեր»։ Լատիներեն իմաստը որոշ բանասերներ մեկնաբանում են որպես «դափնով զարդարված» կամ «դափնու ճյուղ»։ Որոշ բանասերներ էլ, բառի ծագման տարակարծությունը կապում են ազգային առանձնահատկությունների հետ ։
Չնայած մեծ թվով տարբերակների՝ բակալավր բառը ռուսերենում պաշտոնապես օգտագործվում է որպես իրավական թարգմանություն անգլերեն՝ «bachelor' s degree» բակալավրի աստիճան բառից ։
Facepalm (ժեստ)
Կիրառում
Այդ ժեստի հայտնի կրկնօրինակումներ են եղել «Աստղային ճանապարհ։ Հաջորդ սերունդը» հեռուստասերիալում. առավել հաճախ օգտագործվել է «Deja Q» սերիայում։ Չնայած սխալ կարծիքին՝ կապիտան Ժան Լյուք Պիկարը տվյալ տեսարանում դեմքը չի փակում ձեռքով՝ ի նշան զայրույթի, այլ պարզապես նման կեցվածք է ընդունում՝ մտորումների մեջ ընկնելով, և հակառակը՝ ձեռքը վերցնում է դեմքից, երբ նրան դիմում է զրուցակիցը։ Այս հեռուստասերիալից նմանատիպ այլ կադրեր, որպես կանոն, նույնպես վերցված են համանման տեսարաններից։
Արտաքին հղումներ
Կատեգորիա:Համացանցային մեմեր Կատեգորիա:Ժեստեր Կատեգորիա:Ոչ վերբալ հաղորդակցություն Կատեգորիա:Նորաբանություններ Կատեգորիա:Համացանցային տերմինաբանություն Կատեգորիա:Դեմք
Բակալավր
Բակալավրի դիպլոմ
Բակալավրի դիպլոմը անձի բարձրագույն մասնագիտական կրթություն ունենալու մասին փաստաթուղթ է, որով հաստատվում է բարձրագույն մասնագիտական կրթության ավարտը։
Ռուսական կայսրությունում
Նախահեղափոխական Ռուսաստանում կիրառված բակալավրի գիտական աստիճանը տարբերվում է ժամանակակից բակալավրի աստիճանից։ Ռուսական կայսրությունում բակալավրի ակադեմիական աստիճանը առաջին գիտական աստիճանն էր։ Բակալավրի գիտական աստիճանը Մոսկվայի համալսարանում շնորհվել Է 18-րդ դարում՝ եվրոպական համալսարանների նմանողությամբ և կանոնադրական օրինաչափություններից դուրս։ Մոսկվայի համալսարանում փիլիսոփայության բակալավրի կոչում առաջին անգամ տրվել է 1764 թվականին համալսարանական վարժարանի կրտսեր դասախոս Իվան Ֆյոդորովիչ Յակովլևին։ 1779 թվականին բացվել է ուսուցչական ճեմարան՝ համալսարանական վարժարանի ուսուցիչներ պատրաստելու համար։ Ուսուցչական ճեմարանը պահվել է բարերարների միջոցներով։ Համալսարանի ուսանողներին շնորհվել է բակալավրի կոչում։ 19-րդ դարասկզբի բարեփոխումների ընթացքում մանկավարժական ճեմարանի փորձը հաշվի է առնվել ռուսական համալսարաններում մանկավարժական ինստիտուտներ ստեղծելիս։
Ռուսական դաշնությունում
Ռուսաստանի դաշնությունում բակալավրի աստիճան սկսել են շնորհել 1996 թվականից ։ Բակալավրի որակավորում (աստիճան) ստանալու համար ուսուցման նորմատիվ ժամկետը առնվազն 4 տարի է։ Որակավորումը շնորհվում է պետական ատեստավորման հանձնաժողովի նիստում կայացած ավարտական աշխատանքի պաշտպանության արդյունքների հիման վրա։ Ռուսաստանում բակալավրի աստիճանը բարձրագույն մասնագիտական կրթության վկայական է։ Բակալավրի որակավորումը աշխատանքի ընդունվելիս քաղաքացուն տալիս է պաշտոն զբաղեցնելու իրավունք, որի համար որակավորման պահանջներով նախատեսված է բարձրագույն մասնագիտական կրթություն։ Բակալավրի աստիճան ունեցող անձինք ատենախոսության պաշտպանությամբ կարող են հայցել գիտությունների թեկնածուի գիտական աստիճան՝ Ռուսաստանի Դաշնության կառավարության «Գիտական աստիճանների շնորհման կարգի մասին» որոշման և Ռուսաստանի Դաշնության Կրթության և գիտության նախարարության որոշման համաձայն ։
Եվրոպական միությունում և անգլիախոս երկրներում
Տարբեր երկրներում և տարբեր ուղղություններով բակալավրի ուսուցման ժամկետները տատանվում է 3-ից մինչև 6 տարի։ Ուսուցման ժամկետը կախված է տարբեր երկրներում դպրոցական և մինչհամալսարանական ուսուցման առանձնահատկություններից, ինչպես նաև՝ ստացող մասնագիտության բարդությունից։ Եվրոպական միությունում, Կանադայում և Միացյալ նահանգներում մասնագիտությունների համար սահմանվում է 4 տարի, մինչդեռ բժշկական կրթության համար՝ 5-ից 6 տարի ։ Բակալավրի աստիճանը ստանալուց հետո շրջանավարտն իրավունք ունի աշխատել ստացած մասնագիտությամբ և զբաղեցնել բարձրագույն կրթություն պահանջող պաշտոններ, ինչպես նաև իրավունք ունի ուսումը շարունակել մագիստրատուրայում։ Եվրոպական միության և Հյուսիսային Ամերիկայի երկրների բարձրագույն ուսումնական հաստատությունների շրջանավարտների մեծամասնությունը բակալավրիատից հետո չի շարունակում մագիստրատուրայում ուսումը, քանի որ բակալավրիատն արդեն իսկ հաստատում է լիարժեք բարձրագույն կրթությունը։ Մագիստրատուրայում ուսումը շարունակում են ավելի հաճախ այն ուսանողները, ովքեր նախատեսում են զբաղվել գիտական հետազոտություններով կամ դասախոսական գործունեությամբ։ Կանադայում, Իռլանդիայում, Մեծ Բրիտանիայում և այլ երկրներում բակալավրի աստիճանը բաժանվում է պարզ և պատվավոր աստիճանների ։
Ֆրանսիայում «բակալավրիատ» բառը (baccalauréat) այլ նշանակություն ունի. այս երկրում դա նշանակում է միջնակարգ կրթության վկայագիր (ատեստատ)։
Ղազախստանում
Ղազախստանում բարձրագույն կրթության մասնագիտական ուսումնական ծրագրով բակալավրի ակադեմիական աստիճանի շնորհմամբ ուսուցումն ավարտած անձինք կարող են զբաղեցնել պաշտոններ, որոնց համար որակավորման պահանջներով նախատեսվում է բարձրագույն կրթության առկայություն։ Բարձրագույն կրթության մասնագիտական ուսումնական ծրագրերի բովանդակությունը նախատեսում է հանրակրթական առարկաների ցիկլի ուսումնասիրություն, հիմնական առարկաների, պրոֆիլային առարկաների ցիկլի, ինչպես նաև համապատասխան մասնագիտությունների գծով մասնագիտական պրակտիկայի ընդունում։ Համալսարաններն իրավունք ունեն մրցութային հիմունքներով մշակել և ներդնել նորարարական կրթական ծրագրեր, որոնք պարունակում են որակապես կատարելագործված տեխնոլոգիաներ, ուսուցման մեթոդներ և ձևեր։ Բարձրագույն կրթության մասնագիտական ուսումնական ծրագրերի յուրացման ժամկետը սահմանվում է բարձրագույն կրթության պետական համապարտադիր ստանդարտով և պետք է կազմի առնվազն 4 տարի։
Վրաստանում
Բակալավրը ակադեմիական աստիճանի դափնեկիր է, որը շնորհվում է անձին՝ ակադեմիական բարձրագույն կրթական ծրագրի առաջին աստիճանը հաղթահարելուց հետո։ Բակալավրիատը ակադեմիական բարձրագույն կրթության առաջին աստիճանի կրթական ծրագիր է, որը նախատեսում է համապատասխան մասնագիտության տեսական հիմքերի ուսումնասիրություն, որոնք անհրաժեշտ են անձի աշխատանքի և մագիստրատուրայում հետագա ուսումնառության համար։
Ծանոթագրություններ
Կատեգորիա:Բարձրագույն կրթություն Կատեգորիա:Բարձրագույն կրթություն ըստ երկրի
Հուշուտ
Հուշուտ, գյուղ Արևմտյան Հայաստանում, Քփթփսի վիլայեթի Սասուն գավառի Խութ-Բռնաշեն գավառակում։1909 թվականին ուներ 211 (38 ընտանիք) հայ բնակիչ։ Զբաղվում էին երկրագործությամբ և անասնապահությամբ։ Նրանց մեծ մասը զոհվել է 1915 թվականին՝ Մեծ եղեռնի ժամանակ։ Փրկվածները տարագրվել են տարբեր երկրներ։
Կատեգորիա:Արևմտյան Հայաստանի գյուղեր
Հուն
Հուն, գետի հովտի հատակի մաս՝ զբաղեցված ջրի հոսքով։ Սեծ գետերի հունը ունենում է մի քանի մետրից մինչև մի քանի տասնյակ կիլոմետր լայնություն (օրինակ, Օբի, Լենայի, Լա Պլատայի, Ամազոնի ստորին հոսանքներում)։ Հունի երկայնքով իրար են հաջորդում խոր ու ծանծաղ տեղամասեր։ Հոսող ջրի էրոզիոն և կուտակիչ գործունեության հետևանքով հունը ենթարկվում է ձևափոխությունների, ընդ որում խորությունն աճում է ավելի դանդաղ, քան լայնությունը։ Հարթավայրային գետերի հունը սովորաբար լինում է գալարուն կամ բազուկների բաժանված, հատակն ու ափերը՝ տիղմով ու ավազով բռնված։ Լեռնային գետերի հունը ուղղաձիգ է, հաճախ սահանքների ու ջրվեժների առկայությամբ (Արփայի համակարգում՝ Ջերմուկի, Որոտանի համակարգում՝ Շաքիի, Նիագարայի վրա՝ համանուն ջրվեժները), հատակում գլաքարերի ու ճալաքարերի կուտակումով (Դեբեդ, Ախուրյան, Հրազդան, Արփա, Որոտան, Եփրատ՝ վերին ու միջին հոսանքներում, Անգարա և այլն)։
Կատեգորիա:Ջրագրություն
Nessus
Nessus, ծրագիրը, որը կատարում է տեղեկատվական համակարգի ավտոմատ որոնում, որի նպատակը համակարգում խոցելի տեղերի հայտնաբերումն է։ Այն ունակ է հայտնաբերել ավելի հաճախ հանդիպող խոցելիությունների տեսակները․
Ծրագիրը ունի սպառող-սերվերի ճարտարապետություն, որը ընդյալնում է որոնման հնարավորությունները։ Համաձայն անց կացված փորձարկումերի, nessus-ը օգտագործում է 17% պատասխանատուների կողմից ։
Օգտագործում
Ամենից հաճախ օգտագործվում է պորտերի սկանավորման և նրանց կողմից օգատգործվող սերվիսները պարզելու համար։ Ինչպես նաև օգտագործվում է սերվերի վրա խոցելի տեղերի հայտնաբերման համար։ Խոցելիության որոնման համար օգտագործվում է հատուկ հավելվածները, որոնք գրված են NASL լեզվով։
Խոցելիության բազան թարմացվում է ամեն շաբաթ, սակայն վճարով տարբերակով աշխատող բաժանորդների համար դրանք կարելի է ներբեռնել նոր հավելվածներ ավելի վաղ։
Պատմություն
Nessus նախագիծը հիմնվել է 1998 թվականին։ Սկզբանական տարբերակը ուներ բաց ներքին կոդ։ 2005 թվականի հոկտեմբերին Tenable Network Security ընկերությունը որոշեց փակել ծրագրի ներքին կոդը դարձնելով այն վճարովի ։
Արտաքին հղումներ
Կատեգորիա:UNIX ծրագրային ապահովում Կատեգորիա:Ծրագրային ապահովում Կատեգորիա:Վնասակար ծրագրեր Կատեգորիա:Տեղեկատվական անվտանգություն Կատեգորիա:Ազատ ծրագրային ապահովում Կատեգորիա:Լինուքսի ծրագրային ապահովում
Բենջամին Օրտներ
Բենջամին Օրտներ (Benjamin Ortner, ), ավստրիացի պրոֆեսիոնալ բասկետբոլիստ, որը վերջին անգամ խաղացել է Իտալիայի բասկետբոլի առաջնությունում «Ռեջանա» թիմի կազմում։
Համալսարանական կարիերա
Համալսարանական բասկետբոլ է խաղացել ԱՄՆ-ի Դենվեր քաղաքի Մետրոպոլիտեն պետական համալսարանում։
Մասնագիտական կարիերա
2012 թվականի սեպտեմբերին եռամսյա պայմանագիր է կնքել գերմանական բասկետբոլի Բունդեսլիգայի «Gießen 46ers» թիմի հետ, սակայն ընդամենը 4 խաղից հետո հեռացել է նրանցից ու վերադարձել Իտալիա ու պայմանագիր ստորագրել «Mens Sana 1871 Basket» թիմի հետ ։
2014 թվականի հուլիսին նա մեկ տարվա պայմանագիր է կնքել «Reyer Venezia» թիմի հետ, իսկ մեկ տարի անց երկու կողմերի համաձայնությամբ պայմանագիրը երկարաձգվել է մինչև 2015-16 թվականները ։
2017 թվականի հոկտեմբերին Օրտները պայմանագիր է կնքել «Ավելլինո» թիմի հետ, սակայն նույն թվականի դեկտեմբերի 15-ին հեռացել է այդ թիմից և մինչև մրցաշրջանի ավարտը պայմանագիր կնքել գերմանական «Basket Brescia Leonessa» թիմի հետ ։
2018 թվականի նոյեմբերի 13-ին Օրտները պաշտոնապես պայմանագիր է կնքել «Ռեջանա» թիմի հետ ։
Արտաքին հղումներ
Կատեգորիա:Ավստրալիացի բասկետբոլիստներ
Մոնհայմ (Շվաբիա)
Մոնհայմ  (Monheim), կոմունա Գերմանիայում, Բավարիա երկրամասում։
Գտնվում է Ստորին Բավարիա վարչական շրջանի ենթակայության ներքո։ Մտնում է Դոնաու Ռիս շրջանի կազմի մեջ։ Բնակչությունը 4820 մարդ է (2010 թվականի դեկտեմբերի 31–ի տվյալներով )։ Զբաղեցնում է 69.35 կմ² տարածք։ Պաշտոնական կոդ՝ 09 7 79 186։
Մոնհայմի խոշորագույն ձեռնարկությունը՝ Hama GmbH & Co KG-ն, եվրոպական առաջատարն է ֆոտո, վիդեո, աուդիո և համակարգչային սարքավորումների համար աքսեսուարների արտադրության ոլորտում։ Միայն Մոնհայմի Համա ֆիրմայում աշխատում է ավելի քան 1200 մարդ։
Արտաքին հղումներ
Կատեգորիա:Գերմանիայի բնակավայրեր
Լյաոնին
Նահանգի անվանումը, չինարենից թարգմանած, նշանակում է «ոսկե եռանկյունի» ։
Արտաքին հղումներ
Կատեգորիա:Չինաստանի նահանգներ Կատեգորիա:1907 հիմնադրված պետություններ և տարածքներ
Արվեստի կամուրջ
Արվեստի կամուրջ (Мост на уметноста, (mɔst na uˈmɛtnosta)), հետիոտների համար նախատեսված կամուրջ Մակեդոնիայի Հանրապետությունում, Սկոպյեի կենտրոնում՝ Վարդար գետի վրա։ Կամրջի ստեղծման նախագիծը մեկնարկել է 2013 թվականին ։ Կամուրջն աչքի է ընկնում իր վրա տեղադրված մակեդոնացի արվեստագետների ու երաժիշտների արձաններով։ Այն կառուցվել է որպես «Սկոպյե 2014» ծրագրի մաս՝ 2,5 միլիոն եվրո արժեքով։ Կամրջի վրա կան 29 քանդակներ, 14 քանդակ յուրաքանչյուր կողմում, մեկը՝ կենտրոնում (Միլադինով եղբայրներ)։ Կամուրջն ունի 83 մետր երկարություն և 9,2 մետր լայնություն, իսկ կենտրոնական մասում՝ 12 մետր լայնություն ։ Կամրջի ստեղծման նախագծի հեղինակներ են Կոստա և Վիկորյա Մանգարովսկիները, շինարարական աշխատանքներն իրականացրել է «Բետոն» ընկերությունը։
Բայել
Բայել (Bayel), համայնք Ֆրանսիայի Գրանդ Էստ մարզի Օբ գավառում ։
Արվեստի կամուրջ
Ծանոթագրություններ
Կատեգորիա:Հյուսիսային Մակեդոնիայի կամուրջներ Կատեգորիա:Մակեդոնիայի հուշարձաններ
Բայել
Աշխարհագրություն
Գտնվում է Փարիզ քաղաքից 195 կմ արևելք, Շալոն ան Շամպայն քաղաքից` 90 կմ հարավ, Տրուա քաղաքից` 55 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 504 աշխատունակ (15-64 տարեկան) բնակիչ, որոնցից ակտիվ էին 319-ը, իսկ ոչ ակտիվները` 185։ Ակտիվության ցուցանիշը կազմում է 63,3 %։ 319 աշխատունակ մարդկանցից աշխատել է 289 անձ (155 տղամարդ և 134 կին)։ Գործազուրկ են եղել 30 անձ (17 տղամարդ և 13 կին)։ 185 անաշխատունակներից 51-ը եղել են աշակերտներ կամ ուսանողներ, 85-ը` թոշակառուներ, իսկ 49-ը չեն աշխատել տարբեր պատճառներով ։
Արտաքին հղումներ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Սավինյանո Իրպինո
Սավինյանո Իրպինո (Savignano Irpino), կոմունա Իտալիայում, գտնվում է Կամպանիա մարզի Ավելինո գավառում ։
Բնակչությունը կազմում է 1647 մարդ, բնակչության խտությունը կազմում է 43 մարդ/կմ²։ Զբաղեցնում է 38 կմ² մակերես։ Փոստային ինդեքս՝ 83030, հեռախոսային կոդ՝ 0825 ։
Ժողովրդագրություն
Բնակչության թվաքանակի փոփոխությունները
Ծանոթագրություններ
Կատեգորիա:Իտալիայի բնակավայրեր
Գուջարաթ
Գուջարաթ, նահանգ Հնդկաստանում (կազմվել է 1960 թվականին), Հնդստան թերակղզու հյուսիս-արևմուտքում։ Տարածությունը 196 հազար Կմ² է, բնակչությունը՝ 29, 6 միլիոն (1975 թվականի դրությամբ), վարչական կենտրոնը՝ Գանդինագար։ Մակերևույթի մեծ մասը հարթավայր է՝ կազմված ծովային ալյուվիալ նստվածքներից։ Կլիման մերձհասարակածային է, տարեկան տեղումները՝ 500—1000 մմ, արևմուտքում՝ 250— 500 մմ։ Արևմուտքում տարածված են սավաննաները, արևելքում՝ արևադարձային չորասեր անտառները և փշոտ թփուտները։ Գուջարաթը երկրի կարևոր բամբակագործական շրջաններից է։ Մշակում են նաև գետնընկույզ, բրինձ, հացահատիկային կուլտուրաներ, լոբազգիներ, զբաղվում՝ անասնապահությամբ։ Արդյունահանվում է աղ, մանգանի հանքաքար, կրաքար, բոքսիտներ, նավթ։ Զարգացած է տեքստիլ (հատկապես բամբակեղենի) արդյունաբերությունը։ Զարգանում է էլեկտրամեքենաշինությունը, քիմիական, ցեմենտի, յուղի արդյունաբերությունը։ Հիմնական նավահանգիստներն են Կանդլան, Օկհան, Բեդին, Բհավանգարը և այլն։
Բուդապեշտի տիկնիկային թատրոն
Բուդապեշտի տիկնիկային թատրոն (Budapest Bábszínház), տիկնիկային թատրոն Բուդապեշտում, Կենտրոնական Եվրոպայի խոշորագույն տիկնիկային թատրոնը։ Հիմնադրվել է 1949 թվականին «Պետական տիկնիկային թատրոն» անվանումով և երկար տարիներ եղել է արհեստավարժ նմանատիպ միակ թատրոնը ողջ Հունգարիայում ։
Պատմություն
Բուդապեշտի տիկնիկային թատրոնը ճանաչում է ձեռ բերել Հունգարիայում և նրա սահմաններից դուրս ոչ միայն մանկուկների, այլև մեծահասակների համար բեմադրված ներկայացումներով։ Թատրոնի խաղացանկի մեջ կան ոչ միայն հունգարացի հեղինակների, այլև աշխարհահռչակ օտար հեղինակների դրամաներ, օրինակ՝ Շեքսպիրի «Միջամառային գիշերվա երազ», Օստրովսկու «Ամպեր» և այլն։ Մեծ հաջողություն են վայելել տիկնիկներով բեմադրված և նվագախմբի մասնակցությամբ դասական երաժշտության ադապտացված տարբերակները։ Նման ձևով բեմադրվել են Բելա Բարտոկի, Զոլտան Կոդայի, Չայկովսկու, Ստրավինսկու, Մորիս Ռավելի և Սերգեյ Պրոկոֆևի ստեղծագործությունները։ Բուդապեշտի տիկնիկային թատրոնը տաղանդավոր ձևով ապացուցում է տիկնիկային ներկայացման հավասար հնարավորությունները թատերական այլ ներկայացումների հետ ։
Արտաքին հղումներ
Կատեգորիա:Հունգարիայի թատրոններ Կատեգորիա:1949 հիմնադրումներ
Լիսաժուի պատկերներ
Լիսաժուի պատկերներ, երկու փոխուղղահայաց ուղղություններով միաժամանակ երկու ներդաշնակ տատանումների մասնակցող կետի փակ հետագծեր։ Առաջինն ուսումնասիրել է ֆրանսիացի ֆիզիկոս Ժյուլ Լիսաժուն (1822-1880)։ Լիսաժուի պատերների տեսքը կախված է երկու տատանումների պարբերությունների, փուլերի և ամպլիտուդների միջև եղած հարաբերակցությունից։ Պարզագույն դեպքում, երբ պարբերությունները հավասար են, Լիսաժուի պատկերներն էլիպսներ են, որոնք փուլերի տարբերության 0 և \pi արժեքների դեպքում վերածվում են ուղիղի հատվածի, իսկ -ի դեպքում՝ շրջանագծի։ Եթե տատանումների պարբերությունները տարբեր են, բայց հարաբերում են ինչպես ամբողջ թվեր, ապա ստացվում են ավելի բարդ պատկերներ։ Այդ դեպքում Լիսաժուի պատկերների ն դրանց արտագծված ուղղանկյունների կողմերի հպման կետերի թիվը տալիս է երկու տատանումների պարբերությունների հարաբերությունը։ Լիսաժուի պատկերը կարելի է տեսնել օսցիլոգրաֆի էկրանի վրա։
Տես նաև
Կատեգորիա:Կորեր Կատեգորիա:Տատանումների տեսություն
Հովհաննես Նազլյան
Կենսագրություն
Հովհաննես Նազլյանը ծնվել է 1877 թվականին, Սե­բաս­տի­ա­յի նա­հան­գի Եվդոկիա քաղաքում։ Ըստ Ա. Յարմանի՝ նա Բեյրու­թի Ամե­րի­կյան հա­մալ­սա­րան­ի բժշկական ֆակուլտետից 1907 թվականին տեղափոխվել է Դամասկոսի (Շամ) բժշկական վարժարան։ 1912 թվականին ավարտել է Կ. Պոլսի Օսմանյան կայսերական բժշկական վարժարանը։
Բժիշկ է աշխատել։ 1914 թվականին Առա­ջին աշ­խար­համարտի ժամանակ զորակոչվել է օսմանյան բանակ և զինվորական բժիշկ ծառայել։
1915 թվականին սպանվել է Մու­շի մոտ, Խոփ (Քոբ) լեռան վրա՝ 38 տարեկանում։
Տայֆոնտեն
Տայֆոնտեն  (Taillefontaine), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Վիլլե–Կոտրե կանտոնայի կազմի մեջ։ Կոմունայի շրջանը՝ Սուասսոն ։
INSEE կոդը՝ 02734:
Բնակչություն
2010 թվականին բնակչությունը կազմել է 271 մարդ։
Արտաքին հղումներ
Կատեգորիա:Ֆրանսիայի կոմունաներ Կատեգորիա:Էնա դեպարտամենտի կանտոններ
Լոնդոգա
Լոնդոգա (Лондога), գետ Ռուսաստանում, հոսում է Իվանովոյի մարզում։ Գետաբերանը տեղակայված է Օսյա գետի ձախ ափին՝ 7,2 կմ հեռավորության վրա։ Գետի երկարությունը 13 կմ է, ավազանի տարածքը 31,6 կմ2։ Ակունքը գտնվում է հյուսիս-արևելքում Սեսլայկի գյուղի մոտ։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Վոլգայի ավազանային շրջանին, գետի ջրատնտեսային տեղամասը՝ Վոլգա գետն է։ Գետի ենթաավազանը (Վերին) Վոլգայի վտակների ավազաններն են՝ մինչև Ռիբինսկի ջրամբար։ Գետի գետային ավազանը (Վերին) Վոլգա գետն է՝ մինչև Կույբիշևի ջրամբար (առանց Օկա գետի ավազանի)։ Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Վոլգայի ավազանային շրջանի գետեր
Անդրադարձ (բասկետբոլ)
Անդրադարձ, բասկետբոլ սպորտաձևում գնդակի տիրում անհաջող նետումից հետո (2-միավորանոց, 3-միավորանոց, տուգանային)։
Անդրադարձները կարող են լինել հարձակողական և պաշտպանական. առաջինն ի հայտ է գալիս այն ժամանակ, երբ հարձակվող թիմի անդամներից մեկը անհաջող նետումից հետո որսում է գնդակը և այդ կերպ իր թիմին հարձակման երկրորդ հնարավորություն ընձեռնում, իսկ երկրորդի դեպքում՝ անհաջող նետումից հետո, պաշտպանվող թիմի անդամն է տիրում գնդակին, և թիմն արագ անցնում է հակագրոհի։
Անդրադարձին հաջողությամբ տիրելու համար անհրաժեշտ է հակառակորդ թիմի մարզիկին զամբյուղից հնարավորինս հեռու պահել (անգլ.՝ box out), ինչի համար էլ անհրաժեշտ է դիրքավորվել զամբյուղի և հակառակորդ մարզիկի միջև։ Որքան մարզիկը մոտ է զամբյուղին և որքան հակառակորդը հեռու է դրանից, այնքան մեծ է անդրադարձին տիրելու հավանականությունը։ Անդրադարձին տիրելու համար չափազանց կարևոր է ճիշտ հաշվարկել ցատկի պահը, գնդակն անհրաժեշտ է վերցնել ցատկի բարձակետում։ Մարզիկը չի կարող տիրել անդրադարձին, եթե հասել է իր ցատկի բարձակետին, իսկ գնդակը դեռ տատանվում է զամբյուղում։ Անդրադարձային գնդակը տիրելուց հետո անհրաժեշտ է այն ամուր ֆիքսել ձեռքերում և այն հնարավորինս հեռու պահել հակառակորդի տեսադաշտից։ Տիրելով գնդակին մարզիկը պետք է վարումով գնդակն հեռացնի սեփական զամբյուղի գոտուց կամ փոխանցել թիմակցին։
Անդրադարձին տիրելը հիմնականում ծանր հարձակվողների և կենտրոնականների պարտավորությունն է։
Արտաքին հղումներ
Կատեգորիա:Բասկետբոլային եզրույթներ
Ազգային թատրոն (Բուդապեշտ)
Ազգային թատրոն, Բուդապեշտի գլխավոր դրամատիկական թատրոնը։ Հիմնադրվել է 1837 թվականին։ Թատրոնի գոյության ժամանակահատվածում այն փոխել է մի քանի շինություններ։ Թատրոնի նոր շենքը բացվել է Ֆերենցվարոշ թաղամասում 2002 թվականին։ Նրա հասցեն է Գիզա Բայորի այգի, 1։
Պատմություն
Ազգային թատրոնի ստեղծման գլխավոր նախաձեռնողը եղել է կոմս Իշտվան Սեչենյին։ Թատրոն հիմնադրելու որոշումը Հունգարիայի խորհրդարանը կայացրել է 1836 թվականին։ 1837 թվականի օգոստոսի 22-ին թատրոնը բացվել է Կերեպեշի փողոցում հատուկ այդ նպատակով կառուցված շենքում։
Սկզբում թատրոնը կոչվել է «Պեշտի հունգարական թատրոն» (Pesti Magyar Színház), իսկ 1840 թվականին ստացել է «Ազգային թատրոն» անվանումը ։ Թատրոնի առաջին տնօրենը եղել է հայտնի գրող և քննադատ Յոզեֆ Բայզան, ավելի ուշ թատրոնը գլխավորել են Էդե Սիգլինետին և Էդե Պաուլաին։ Թատրոնի խաղացանկում սկզբնական շրջանում ընդգրկվել են ինչպես հունգարացի, այնպես էլ համաշխարհային դրամատուրգների գործերը, ինչպես նաև օպերային ներկայացումներ։ 1884 թվականին, երբ բացվել է Բուդապեշտի օպերան, Ազգային թատրոնը կենտրոնացել է դրամատիկական ստեղծագործությունների վրա։
1908 թվականին սկսվել է թատրոնի շենքի ձևափոխումը, քանի որ Առաջին համաշխարհային պատերազմի պատճառով շենքի շինարարությունը վերաջնականապես չէր էլ ավարտվել։ Թատերախումբը տեղափոխվել է Լուիզա Բլախայի հրապարակում գտնվող «Ժողովրդական թատրոնի» շենք, որտեղ ելույթ է ունեցել մինչև 20-րդ դարի 60-ական թվականները։ 1965 թվականին թատրոնի կիսախարխուլ շենքը քանդվել է, քանի որ խանգարել է Բուդապեշտի մետրոպոլիտենի գծերին ։ Ազգային թատրոնի թատերախումբը երկու տարի ելույթ է ունեցել «Պետեֆիի թատրոնում», այնուհետև նրան տրվել է նախկին «Հունգարական թատրոնի»՝ Շանդոր Հեվեշի հրապարակում գտնվող շենքը։
Այս ժամանակներից ի վեր՝ պարբերեբար առաջ է քաշվել նոր շինության խնդիրը։ Նախագիծ ստեղծելու ու թատրոնի տեղանքը որոշելու մի քանի փորձեր են կատարվել, սակայն գործընթացը ձգձգվել է ոչ բավարար ֆինանսական միջոցների և կառավարության շրջանում հարցի շուրջ եղած հակասությունների պատճառով։ Միայն 2000 թվականին է հաստատվել նոր շենքի նախագիծը և դրա համար տարածք հատկացվել Ֆերենցվարոշ թաղամասում։ Թատրոնի նոր շենքը հանդիսավոր ձևով բացվել է 2002 թվականի մարտին ։
Շինություն
Նոր շենքի շինարարությունը սկսվել է 2000 թվականի սեպտեմբերի 14-ին և տևել մոտ 15 ամիս։ Նախագծի հեղինակը Մարիա Շիկլոշն է։ Նոր շենքում դերասանների փորձերը սկսվել են 2002 թվականի հունվարի 2-ից, իսկ նույն թվականի մարտի 15-ին տեղի է ունեցել թատրոնի շենքի հանդիսավոր բացումը։ Ինքնատիպ է թատրոնի գլխավոր ճակատամասը․ թատրոնի գլխավոր մուտքի առաջ գտնվող հրապարակն ունի նավի քթամասի տեսք, որը շրջապատված է արհեստական ջրավազանով։
Թատրոնի մակերեսը՝ բացօդյա բեմով, 20,844 մ² և կազմված է երեք մասերից՝ գլխավոր բեմով դահլիճից, U-աձև տեխնիկական հատվածից և թատրոնի շրջակա այգուց, որտեղ բացի բաց բեմից՝ կան թատերական թեմայով քանդակներ ։ 2005 թվականին թատրոնից ոչ հեռու բացվել է Արվեստների պալատը։
Գլխավոր սրահը նախատեսված է 619 հանդիսատեսի համար։ Ունի 24 մ երկարություն, 17,9 մ լայնություն, 28 մ բարձրություն։ Բեմի՝ հանդիսատեսին տեսանելի հատվածը 12х7 մ է ։
Արտաքին հղումներ
Կատեգորիա:Հունգարիայի թատրոններ
Սանտ Անդրեա դի Կոնցա
Սանտ Անդրեա դի Կոնցա (Sant'Andrea di Conza), կոմունա Իտալիայում, գտնվում է Կամպանիա մարզի Ավելինո գավառում ։
Տանիեռ
INSEE կոդը՝ 02735:
Սանտ Անդրեա դի Կոնցա
Բնակչությունը կազմում է 1930 մարդ, բնակչության խտությունը կազմում է 322 մարդ/կմ²։ Զբաղեցնում է 6 կմ² մակերես։ Փոստային ինդեքս՝ 83053, հեռախոսային կոդ՝ 0827։
Տանիեռ
Տնտեսություն
2010 թվականին համայնքի 12 աշխատունակ (15-64 տարեկան) բնակիչներից 6-ը տնտեսապես ակտիվ էին, 6-ը՝ ոչ ակտիվ (ակտիվության ցուցանիշը կազմել է 50,0 %, 1999 թվականին եղել է 61,1 %)։ 6 տնտեսապես ակտիվ բնակիչներից աշխատում էին 6 -ը (4 տղամարդ և 2 կին), գործազուրկներ չկան։ 6 տնտեսապես ոչ ակտիվ բնակիչներից 0 -ը եղել են աշակերտներ կամ ուսանողներ, 4-ը՝ թոշակառուներ, 2-ը տնտեսապես ոչ ակտիվ էին այլ պատճառներով ։
Արտաքին հղումներ
Կատեգորիա:Ֆրանսիայի կոմունաներ
Սանտ Անդրեա դի Կոնցա
Ժողովրդագրություն
Բնակչության թվաքանակի փոփոխությունները
Հիասքանչ կապուտակ Դանուբին
Հիասքանչ կապուտակ Դանուբի վրա (An der schönen blauen Donau), Յոհան Շտրաուսի վալսը (op. 314), դասական ամենահայտնի երաժշտական ստեղծագործություններից մեկը։ Գրվել է 1866 թվականին։ Ավստրիայի ոչ պաշտոնական հիմնն է որոշ առումով և ավանդաբար բիսերի ուղեկցությամբ կատարվում է Վիեննայի ֆիլհարմոնիկ նվագախմբի ամանորյա համերգի ժամանակ։
Պատմություն
Ի սկզբանե վալսը գրվել էր Վիեննայի երգչախմբային ընկերության համար (Wiener Männergesangverein): Երաժշտության բառերի հեղինակը երգչախմբային ընկերության բանաստեղծ Յոզեֆ Վայլն է (Joseph Weyl) : Վալսն առաջին անգամ ներկայացվել է 1867 թվականի փետրվարի 13-ին Դումբա պալատում և արժանացել է վիեննական հասարակության սառը ընդունելությանը ։ Համերգից հետո Շտրաուսն ասել է. «Գրողը տանի, վալսը ոչինչ, բայց կոդան ափսոս էր. ես ցանկանում էի, որ այն հաջողություն ունենա» («Den Walzer mag der Teufel holen, nur um die Coda tut’s mir leid — der hätt' ich einen Erfolg gewünscht»):
Երկրորդ անգամ Շտրաուսը վալսի նվագախմբի համար գործիքավորված տարբերակը ներկայացրել է նույն 1867 թվականին Փարիզի Համաշխարհային ցուցահանդեսում, և այդ ելույթը ահռելի հաջողություն է ունեցել։ Վալսը հրատարակվել է միլիոն տպաքանակով։
Վալսի դաշնամուրային մշակումը, որ կատարել է լեհ դաշնակահար Ադոլֆ Շուլց-Էվլերը, ճանաչում է ձեռք բերել որպես վիրտուոզ ստեղծագործություն և ձայնագրվել այնպիսի դաշնակահարների կողմից, ինչպիսիք են Իոսիֆ Լևինը, Էրլ Ուայլդը, Խորխե Բոլետը, Մարկ-Անդրե Ամլենը։
Երբ Շտրաուսի խորթ դուստրը` Ալիսա ֆոն Մեյզներ-Շտրաուսը, խնդրել է կոմպոզիտոր Յոհաննես Բրամսի ստորագրությունը, նա գրել է «Հիասքանչ կապուտակ Դանուբի վրա» ստեղծագործության առաջին տողերը` ավելացնելով. «Ափսո՜ս, ոչ Յոհանես Բրամս» («Leider nicht von Johannes Brahms») :
Երգչախմբային տարբերակ
Հիասքանչ կապուտակ Դանուբին ստեղծագործությունն առաջին անգամ գրվել է երգչախմբի համար (բաս և տենոր)` փոքր-ինչ երգիծական լիրիկայով. Ավստրիան տանուլ էր տվել Պրուսիայի դեմ պատերազմում։ Անվանման բնօրինակը հղում էր բանստեղծ Կարլ Իսիդոր Բեկի հայրենի քաղաքին։ Ավելի ուշ Ֆրանց ֆոն Հերներտը գրել է «նոր, ավելի պաշտոնական հնչող» բառեր ։
Դրսևորում մշակույթում
Շտրաուսի մեղեդու վիեննական առանձնահատուկ տրամադրությունները այն դարձրել են Ավստրիայի ոչ պաշտոնական հիմնը։
Այս մեղեդին լայնորեն կիրառվել է Սթենլի Կուբրիկի «2001 թվականի տիեզերական ոդիսական» ֆիլմում։ Այն հնչում է մարդկային նախապատմական շրջանից մինչև տիեզերական ապագան պատկերող հատվածներում` ընդհատվելով այն ժամանակ միայն, երբ մեկ այլ տիեզերանավ մոտենում է Լուսնի տիեզերակայանին։ Երաժշտությունը դարձյալ հնչում է ֆիլմի վերջում։
Հյումի սկզբունք
Հյումի սկզբունք (Հյումի գիլիոտին), բացառապես տրամաբանության վրա հիմնված սկզբունք, ըստ որի՝ «կա» (նկարագրական) դատողություններից հնարավոր չէ անցնել «պետք է» (հանձնարարական) դատողություններին։ Անվանվել է շոտլանդացի փիլիսոփա Դեյվիդ Հյումի անունով, որը նշել է ժամանակակիցների՝ բարոյական չափանիշները գոյության մասին գիտելիքներից դուրս բերելու փորձերի անխոհեմությունը ։
Ծագում
Սկզբունքն առաջին անգամ նկարագրվել է Հյումի՝ 1740 թվականին գրված «Տրակտատ մարդու էության վերաբերյալ» աշխատության մեջ ։
Ազդեցություն
20-րդ դարի սկզբին այս պնդմանը համակ ուշադրություն են դարձրել փիլիսոփաները, տրամաբանները և իրավաբանները։ Մասնավորապես, Անրի Պուանկարեն այս սկզբունքի օգնությամբ մատնանշել է բարոյականությունը գիտականորեն հիմնավորելու փորձերի ապարդյունությունը, իսկ Կարլ Փոփերը այն մեծապես կարևորել է՝ կապված «բարոյական ինքնավարության» և լիբերալիզմի հետ։ Հետագայում այս թեզը դարձել է մետաէթիկայի ոլորտում վերլուծական փիլիսոփայության համար ամենակարևորներից մեկը։ Սկզբունքը քննադատվել է «արժեքների աշխարհը» «փաստերի աշխարհից» կտրականապես տարանջատելու համար, ինչը խիստ հակասում է ավանդական էթիկային։ Այդ իսկ պատճառով էլ Մաքս Բլեքը այս սկզբունքին երկրորդ անուն է տվել՝ «Հյումի գիլիոտին» ։ Սկզբունքը կասկածի տակ դնելու բազմաթիվ փորձեր են արվել, բայց մինչ օրս համընդհանուր հերքման արժանացող որևէ ապացույց ի հայտ չի եկել ։
Փիլիսոփայություն
Սկզբունքն ունի համափիլիսոփայական նշանակություն. կապված է էթիկայի, իմացաբանության և գոյաբանության հետ։
Իմացաբանություն
Սկզբունքը հստակ ցույց է տալիս, որ ընդհանուր դրույթների հավաստիությունը կարող է խիստ տրամաբանորեն չբխել փաստերից։ Այս պարադոքսի մասնակի լուծումը տվել է Իմանուիլ Կանտը, որը կանխադրել է ապրիորի սինթետիկ դատողությունների առկայությունը ։ Այնուամենայնիվ, առաջացել է ճշմարտությունը փաստերից ընդհանուր դրույթների վերածելու խնդիր։ Եվ եթե գիտության փիլիսոփայության մեջ այդ նպատակների համար ապացուցում է առաջարկվում, ապա էթիկայում այդպիսի սկզբունք մինչ օրս չի մշակվել։ Սկզբունքը կարելի է իմացաբանորեն դիտարկել ավելի հիմնարար դրույթների շրջանակներում, որոնք հաստատում են նկարագրական և հանձնարարական հիմունքների գործառույթների անհամատեղելիությունը։ Նկարագրության նպատակը բառերը՝ աշխարհին, իսկ հանձնարարության նպատակը՝ աշխարհը բառերին համապատասխանեցնելն է. դրանք հակառակ են, հետևաբար չենք կարող համատեղվել ։
Գոյաբանություն
Ըստ Ի. Տ. Կասավինի՝ սկզբունքը հիմնված է մեր գիտելիքների սահմանափակ լինելու սկեպտիկ ճանաչման և պլատոնական մետաֆիզիկայի վրա, որը «գաղափարների աշխարհը» առանձնացնում է «իրերի աշխարհից» ։ Այսպիսով՝ այս թեզի «անհերքելիությունը» կարող է ուղղակիորեն կապված լինել աշխարհների այդպիսի բաժանման գոյաբանական իսկության հետ։
Արտաքին հղումներ
Կատեգորիա:Բարոյագիտություն Կատեգորիա:Փիլիսոփայական խնդիրներ Կատեգորիա:Տրամաբանություն Կատեգորիա:Տրամաբանական սխալներ Կատեգորիա:Փիլիսոփայական տրամաբանություն Կատեգորիա:Լեզվափիլիսոփայություն Կատեգորիա:Իմացաբանություն Կատեգորիա:Պարադոքսներ Կատեգորիա:Գոյաբանություն Կատեգորիա:Մեթոդաբանություն
Բերսենե ան Օթ
Բերսենե ան Օթ (Bercenay-en-Othe), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2008 թվականի դրությամբ կազմում է 389 մարդ, բնակչության խտությունը` 21.79 մարդ/կմ²։ Բնակավայրը զբաղեցնում է 17.85 կմ² տարածք։
Աշխարհագրություն
Գտնվում է Փարիզ քաղաքից 135 կմ հարավ-արևելք, Շալոն ան Շամպայն քաղաքից` 90 կմ հարավ-արևմուտք, Տրուա քաղաքից` 17 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 283 աշխատունակ (15-64 տարեկան) բնակիչ, որոնցից ակտիվ էին 219-ը, իսկ ոչ ակտիվները` 64։ Ակտիվության ցուցանիշը կազմում է 77,4 %։ 219 աշխատունակ մարդկանցից աշխատել է 205 անձ (102 տղամարդ և 103 կին)։ Գործազուրկ են եղել 14 անձ (5 տղամարդ և 9 կին)։ 64 անաշխատունակներից 18-ը եղել են աշակերտներ կամ ուսանողներ, 32-ը` թոշակառուներ, իսկ 14-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Պարգևելով երջանկություն
'''Պարգևելով երջանկություն. զրոյից՝ միլիոն''' (Delivering Happiness. A Path to Profits, Passion, and Purpose), Թոնի Շեյի գիրքը, պատմում է իր ձեռնարկատիրության մասին, թե ինչպես է ստեղծվել Zappos.com ընկերությունը, որի CEO-ն է ինքը։
Ստեղծման պատմություն
Շեյը գիրքը սկսեց գրել 2009 թվականի սեպտեմբերի սկզբին, երբ մեկնել էր հանգստի Տախո լիճ, և այդ օրը նշում էին Աշխատանքի օրը ։ Գրքի մեծ մասը ստեղծված է գիտակցության հոսքերով։ Շատ բաներում դրա շնորհիվ է Թոնիին հաջողվել այսքան կարճ ժամանակում գրել «Պարգևելով երջանկություն» գիրքը։ Այդպես նա ամեն օր Նյու Յորքի խմբագրին ուղարկում էր երեք հազար բառանոց տեքստ։ Այդ թվում նա շարունակում էր կատարել Zappos ընկերության գլխավոր տնօրենի պարտականությունները և հանդես էր գալիս տարբեր հրապարակային միջոցառումներում։ Նա հիշում էր, որ գրքի վրա աշխատելիս քնում էր չորս ժամ, երբեմն նաև ավելի քիչ։ Որպեսզի չքնի, Թոնիի սեփական խոսքերով, «փոձել ենք սուրճ։ Եվ խմիչք։ Հետո սուրճ և խմիչք։ Վերջապես ուղղակի խառնեցինք սուրճի հատիկները օղու շշի մեջ» ։ Արդյունքում ձեռագրին տևեց երկուս ու կես շաբաթ ։
Շահույթ և հետաքրքրություն
Գլուխը նվիրված է Zappos-ի ձևավորմանը, որտեղ 1999 թվականին Թոնի Շեյը եկավ իբրև խորհրդատու և ներդրող, իսկ 2000 թվականին գլխավորեց ընկերությանը։ Շեյը ներկայացնում է ներքին փաստաթղթեր, որոնք նրա կարծիքով, պետք է բացատրեն կարդացողներին Zappos-ի ներկորպորատիվային մշակույթի կարևորությունը։ Մեծ ուշադրություն է դարձվում ընկերության փիլիսոփայությանը, ինչը թույլ տվեց տարբերվել մրցակցային շուկայում, ձերք բերել մի խումբ երկրպագուներ և ավելի քան տասը տարվա ընթացքում առևտուրն ավելացնել զրոյից միլիարդի։
Շահույթ, հետաքրքրություն և նպատակ
2009 թվականին Zappos-ը գնվել է $1,2 մլրդ. Amazon-ի կողմից։ Սակայն գնորդը անքան էր արժեվորում ընկերության ոգին, որ պահպանեց նրա ինքնավարությունը և Թոնիին նշանակեց СЕО: Այս գլխում Շեյը կիսվում է բիզնեսը առաջ տանելու, ընկերությունում անկրկնելի և ընկերական միջավայր ստեղծելու մտքերով, նաև նրկայացնում է իր տեսակետը, թե ինչպես բարձրացնել ինքնազարգացման աստիճանը։ Հիմնական թեման դառնում է երջանկությունը, որն ամենաթանկն է աշխատակիցների և գնորդների համար։
Արձագանք
Ռուսական թողարկումը Hopes and Fears-ի ձեռնարկատերերի կողմից «Պարգևելով երջանկությունը» ավելացվեց ամենաօգտակար գրքերի շարքին ։
Աղբյուրներ
Կատեգորիա:Գրական ստեղծագործություններ այբբենական կարգով Կատեգորիա:2010 գրքեր Կատեգորիա:Անգլերեն գրքեր Կատեգորիա:Անգլերեն գրականություն
Հունային շարժիչ
Հունային շարժիչ, անիվ կամ տուրբին, որոնք օգտագործում են հեղուկի ազատ հոսքի կինետիկ էներգիան։ Քանի որ հունային շարժչի տեղադրման համար պիտանի բնական հունում ջրի շարժման արագությունը մեծ չէ (1-2 մ/վրկ), ապա գետի հունի լայնական հատվածքի միավոր մակերեսին ընկնող տեսակարար հզորությունը, որը կարող է զարգացնել այդպիսի շարժիչը, փոքր է (1-2 կվա/մ2)։
Կատեգորիա:Շարժիչներ
Ֆարֆալլե
Ֆարֆալլե (farfalle՝ թիթեռնիկներ), թիթեռի ձև ունեցող մակարոնեղեն, որը պատրաստվում է ցորենի պինդ տեսակից: Օրիգինալ ձևով ֆարֆալլեն հատկապես սիրում են երեխաները : Ֆարֆալլեն հորինվել է 16-րդ դարում Լոմբարդիայում և Էմիլիա Ռոմանիայում՝ Իտալիայի հյուսիսում : Ձևով ֆարֆալլեն դասվում է ձևավոր պաստաների տեսակին: Գոյություն ունեն տարատեսակներ՝ Ֆարֆալլետե կամ Ֆարֆալլինի, որոնք տարբերվում են փոքր չափսերով:
Ֆարֆալլեն իրենից ներկայացնում է խմորի փոքր քառակուսիներ՝ մեջտեղից ոլորած: Շնորհիվ խմորի տարբեր հաստության (մեջտեղում ավելի լայն և եզրերին ավելի նեղ)՝ ձեռք է բերել այլ պաստաներից ավելի մեծ հռչակ: Շնորհիվ հարթ կազմության՝ համադրվում է բանջարեղենային թեթև սոուսների հետ: Այն օգտագործվում է մակարոնով պատրաստվող աղցանների պատրաստման մեջ, ինչպես նաև համադրվում է ինչպես ավանդական սոուսների՝ տոմատի, պանրի, կարագի, այլև ոչ ստանդարտ սոուսների հետ: Ֆարֆալլեն համադրվում է բոլոր մթերքների հետ՝ միս, ձուկ, բանջարեղեն, պանիր և այլն:     Նրանք հաճախ վաճառվում են Իտալիայի դրոշի գույներով խառնուրդով, խառնուրդը շատ հաճախ պատրաստվում է հավով:
Պատրաստում
Պատրաստման եղանակը չի տարբերվում այլ մակարոնների պատրաստման եղանակից: Սկզբում աղաջուրը թողնում են եռա, հետո լցնում են ֆարֆալլեն և թողնում են այնքան, մինչև պատրաստ լինի: Նրանք պետք է դառնան ավելի փափուկ, սակայն պետք է ունենան մի փոքր պնդություն: 100 գ պաստային ավելացնում են 1 լ ջուր և 7-10 գ աղ: Խորհուրդ է տրվում օգտագործել փոքր ինչ ավելի ջուր, որպեսզի ավելի քիչ խառնվի մակարոնը: Ֆարֆալլեի եփելու տևողությունը այնքան է, որքան գրված է փաթեթի վրա:
Ծանոթագրություններ
<references group="" responsive="1">
Կատեգորիա:Մակարոնեղեն Կատեգորիա:Իտալական խոհանոց
Դուբրովնիկի երկրաշարժ
Դուբրովնիկի երկրաշարժ (Potres u Dubrovniku), երկրաշարժ, որ տեղի է ունեցել 1667 թվականի ապրիլի 6-ին՝ առավոտյան ժամը ութին ։
Երկրաշարժը երկու ամենաավերիչ երկրաշարժերից է Խորվաթիայի տարածքում վերջին 2.400 տարիների ընթացքում և ամենից խոշորը Դուբրովնիկի տարածքում։ Երկրաշարժի արդյունքում քաղաքը գրեթե ամբողջովին ավերվել է, մահացել է մի քանի հազար մարդ. նշվում է 3.000-5.000, երբեն էլ ավելի ։ Մահացողների թվում է եղել նաև քաղաքի տիրակալը։
Նկարագրություն
Երկրաշարժի ժամանակ քաղաքի վրա քարեր են թռել Սըրջ բլրից, որոնք ավերել են իրենց ճանապարհին հանդիպած ամեն ինչ։ Երկրաշարժից հետո առաջացած ցունամին ավերել է նավահանգիստը, իսկ այնտեղ կայանած նավերը ափ են շպրտվել ու ջարդվել ալլիքների ազդեցությամբ։ Հողը ճեղքվել է, իսկ երկինքը՝ մթնել վերև բարձրացած փոշուց։ Երկրաշարժից հետո սկսված հրդեհը չի մարել հետագա 12 օրերին և ոչնչացրել է մշակութային ու նյութական մեծ թվով արժեքներ։
Այդ ժամանակ Դուբրովնիկը եղել է Դուբրովնիկի հանրապետության մայրաքաղաքը, և երկրաշարժը սկզբնավորել է նրա ծաղման ավարտը ։ Գաղտնի խորհրդական Պյոտր Տոլստոյը, որ հանրապետություն է այցելել 17-րդ դարի վերջին, իր օրագրում գրել է. «Այդ Դուբրովնիկ քաղաքում շատ տներ ավերված են և պալատական շինությունները՝ քանդված։ Ասում են, որ քաղաքը մոտ երեսուն տարի առաջ Աստծո ուղարկված ալիքից ճեղքվել է» ։
Քանի որ երկրաշարժից քանդվել է քաղաքային շինությունների 68 %-ը, Դուբրովնիկի հանրապետության կառավարությունն օրենք է ընդունել հետագա դարերում քաղաքի ապագա կերպարանքի մասին։ Այդ կերպարանքը պահպանվել է մինչ օրս։ Ներկայումս հրդեհից խուսափելու և նրա տարածումը կանխելու համար օրենք է ընդունվել, որ Հին քաղաքի բոլոր տներում խոհանոցները լինեն վերին հարկերում։
Աղետն իր լատիներեն բանաստեղծություններում նկարագրել է բարոկկո ոճի բանաստեղծ, գիտնական ու դիվանագետ Ստեպան Գրադիչը։
Բացի Դուբրովնիկից՝ ավերվել են Կոտորի ծոցի մի քանի քաղաքներ ևս, մասնավորապես Կոտորն ու Պերաստը։
Արտաքին հղումներ
Կատեգորիա:Երկրաշարժեր Կատեգորիա:Խորվաթիայի պատմություն Կատեգորիա:1667
Ֆրանսիական ռազմագործողություն
Ֆրանսիական ռազմագործողություն, նաև հայտնի որպես Ֆրանսիայի անկում, Գերմանիայի ներխուժումը Ֆրանսիա և Բենիլյուքսի երկրներ Երկրորդ համաշխարհային պատերազմի ժամանակ։ Վեց շաբաթվա ընթացքում, սկսած 1940 թվականի մայիսի 10-ից գերմանական զորքերը պարտության մատնեցին Դաշնակիցներին արագ գործողությամբ և նվաճեցին Ֆրանսիան, Բելգիան, Լյուքսեմբուրգը և Նիդերլանդները, որից հետո Արևմտյան ռազմաճակատում ցամաքային գործողություններն ավարտվեցին մինչև 1944 թվականի հունիսի 6-ը։ Իտալիան միացավ պատերազմին 1940 թվականի հունիսի 10-ին և ներխուժեց Ֆրանսիա Ալպերի վրայով։
Գերմանիան նեչխուժման պլանը կազմված էր երկու գործողությունից։ Fall Gelb (Դեղին ճամպրուկ) գործողությամբ գերմանական զորամիավորումները պետք է անցնեին Արդենները, դրանից հետո կտրեին Սոմ գետը և շրջափակեին Դաշնակիցների զորամիավորումները, որոնք գերմանական զորքերին սպասում էին Բելգիայից։ Երբ բրիտանական, բելգիական և ֆրանսիական զորքերը հետ մղվեցին դեպի ծով գերմանացիների արագ և լավ կազմակերպված գործողությունների արդյունքում, բրիտանացիները տարհանեցին բրիտանական էքսպիդիցիոն զորքերը և մի շարք ֆրանսիական դիվիզիաներ Դյունկերկից Դինամո գործողության շրջանակներում։
Տարհանումից հետո գերմանացիները սկսեցին Fall Rot (Կարմիր ճամպրուկ) գործողությունը հունիսի 5-ին։ Մնացած ֆրանսիական վաթսուն դիվիզիաները փորձեցին դիմադրություն ցույց տալ, սակայն չկարողացան դիմակայել գերմանական օդուժին և զորամիավորումներին։ Գերմանական տանկերը շրջանցեցին Մաժինոյի գիծը և մտան Ֆրանսիայի խորքերը։ Գերմանացիները նվաճեցին անպաշտպան Փարիզը հունիսի 14-ին, Ֆրանսիայի կառավարության փախուստից և Ֆրանսիայի բանակի փլուզումից հետո։ Գերմանացի հրամանատարները հանդիպեցին ֆրանսիացի պաշտոնյաների հետ և որոշեցին ավարտել ռազմական գործողությունները։
Հունիսի 22-ին ստորագրվեց Կոմպիենի երկրորդ զինադադարը Ֆրանսիայի և Գերմանիայի միջև։ Չեզոք Վիշի կառավարությունը մարշալ Անրի Ֆիլիպ Պետենի գլխավորությամբ փոխարինեց Երրորդ հանրապետությանը և Գերմանիան օկուպացրեց Ֆրանսիայի հյուսիսային և արևմտյան առափնյա շրջանները և նրանց հարակից տարածքները։ Իտալիան իր վերահսկողության տակ առավ փոքր օկուպացված գոտի հարավ արևելքում և Վիշի ռեժիմը մնաց չօկուպացված տարածք հարավում։ Գերմանացիները օկուպացրեցին այս տարածքը «Անտոն» ռազմագործողության ժամանակ 1942 թվականի նոյեմբերին, մինչև Դաշնակիցները այն ազատագրեցին 1944 թվականի ամռանը։
Մաժինոյի գիծ
1930-ական թվականներին Ֆրանսիան կառուցեց Մաժինոյի գիծը, որը մրացված գոտի էր Գերմանիայի սահամանի երկայնքով։ Գիծը կոչված էր պաշտպաներ Ֆրանսիան Գերմանիայի ներխուժումից Ֆրանս-գերմանական սահմանից, իսկ Բերլգայով հարձակման դեպքում նրանց պետք է դիմակայեին Ֆրանսիական բանակի լավագույն դիվիզիաները։ Պատերազմը պետք է ընթանար Ֆրանսիայի տարածքից դուրս, և պետք է լիներ Առաջին համաշխարհային պատերազմի կրկնությունը։ Մաժինոյի գծի հիմնական գոտին սկսվում էր Շվեյցարիայի սահմանից և ավարտվում էր Լոնգվիում։ Տարածքը անմիջապես հյուսիսում ծածկված էր Արդենների ծառախիտ անտառային տարածքներով։ Գեներալ Անրի Ֆիլիպ Պետենը Արդենները հռչակեց «անանցանելի» և դրանք անցնելու համար «գերբնական ջանքեր» են անհրաժեշտ։ Այսպիսով նա հավատում էր, որ ցանկացած թշնամի, որը կմտնի անտառ, կհայտնվի ծուղակում և հեշտ կոչնչացվի։ Ֆրանսիայի գլխավոր շտաբի պետ Մորիս Գամելենը նույնպես կարծում էր, որ տարածքը պաշտպանված է հարձակումներից և ոչ ոք չի փորձի այդ մասով հարձակվել։ 1938 թվականի Ֆրանսիայի զորավարժությունները, որոնք փորձարկեցին Գերմանիայի Արդեններով գրոհի վարկածը, եկան եզրակացության, որ տարածքը դեռ անանցանելի է, միայն կարելի է անցնել Մաաս գետո, սակայն Ֆրանսիան ժամանակ կունենա զորքեր բերել տարածք և անցնել հակագրոհի։
Գերմանիայի ներխուժում Լեհաստան
1939 թվականին Բրիտանիան և Ֆրանսիան Լեհաստանի ռազմական աջակցություն առաջարկեցին հնարավոր Գերմանիայի ներխուժումից պաշտպանվելու համար ։ 1939 թվականի սեպտեմբերի 1-ին Գերմանիան ներխուժեց Լեհաստան։ Ֆրանսիան և Միացյալ Թագավորությունը պատերազմ հայտարարեցին Գերմանիային, երբ անցավ Գերմանիայի արագորեն զորքերի դուրս բերման վերջնագրի ժամկետը ։ Դրանից հետո Գերմանիային պատերազմ հայտարարեցին նաև Ավստրալիան (3 սեպտեմբեր), Նոր Զելանդիան (3 սեպտեմբեր), Հարավաֆրիկյան Հանրապետությունը (6 սեպտեմբեր) և Կանադան (10 սեպտեմբեր)։ Բրիտանիայի և Ֆրանսիայի աջակցության պարտականությունը Լեհաստանին չկայացավ քաղաքական պատճառներով, փոխարենը որոշվեց երկարատև պատերազմի պլան մշակել ընդդեմ Գերմանիայի ցամաքային գործողությունների, իսկ Գերմանիայի առևտրային շրջափակումը ստիպեց Գերմանիային պատրաստվել ռազմագործողության ընդդեմ դաշնակիցների ։
Տարօրինակ պատերազմ
Սեպտեմբերի 7-ին, որպես Լեհաստանի դաշնակից, Ֆրանսիան սկսեց Սաարի գրոհը Մաժինոյի գծից դեպի Սաար։ Ֆրանսիան մոբիլիզացրեց 98 դիվիզիա (բացի 28 դիվիզիայից, մնացածը պահակակետային կազմավորումներ էին) և 2.500 տանկ ընդդեմ Գերմանիայի զինված ուժերի 43 դիվիզիայի (որոնցից 32-ը պահեստային էին) և ոչ մի տանկի։ Ֆրանսիան առաջ գնաց մինչև հանդիպեցին թույլ պաշտպանված Զիգֆրիդի գծին։ Սեպտեմբերի 17-ին Ֆրանսիայի գլխավոր հրամանատար Մորիս Գամելինը հրաման տվեց նահանջել ելման դիրքեր, վերջին զինվորը լքեց Գերմանիան հոկտեմբերի 17-ին։ Սաարի գրոհից հետո ժանակաշրջանը կոչվեց Տարօրինակ պատերազմ (ֆրանսերենով Drôle de guerre, կատակով պատերազմ, գերմաներենով` Sitzkrieg, նստակյաց պատերազմ)։ Ադոլֆ Հիտլերը հույս ուներ, որ Ֆրանսիան և Բրիտանիան կհամակերպվեն Լեհաստանի կորստի հետ և արագորեն խաղաղություն կհաստատվի։ Հոկտեմբերի 6-ին նա խաղաղության առաջարկ արեց երկու արևմտյան տերություններին ։
Fall Gelb (Դեղին ճամպրուկ)
Հոկտեմբերի 9-ին Հիտլերը թողարկեց համար 6 Ֆյուրերի դիրեկտորիատը (Führer-Anweisung N°6) : Հիտլերը ընդունեց ռազմակագործողության անհրաժեշտությունը ընդդեմ Արևմտյան Եվրոպայի տերությունների, քանի որ Արևելյան Եվրոպան նվաճելիս պետք էր խուսափել երկու ճակատով պատերազմից, սակայն այս նպատակները բացակայում էին N°6 դիրեկտորիատից ։ Նախագիծը հիմնված էր իրատեսական գերմանական հզոր բանակի վրա, որը պետք է կառուցվեր մի քանի տարվա ընթացքում։ Այդ ժամանակ շատ քիչ փաստեր էին խոսում ի օգուտ երկարատև պատերազմի արևմուտքում ։ Հիտլերը հրամայում էր նվաճել Պատմական Նիդերլանդները, որի միջոցով իր ռազմաօդային ուժերը կարող էին ավելի արագորեն վնաս հասցնել Դաշնակիցների ուժերին ։ Այն նաև կօգտագործվեր Բրիտանիայի դեմ երկարամյա ծովային և օդային պատերազմի համար։ Դիրեկտորիատով չէր նշվում, որ անհաժեշտ է արագորեն նվաճել Ֆրանսիան, սակայն նշվում էր, որ որքան հնարավոր է շուտ պետք է նվաճվեն Ֆրանսիայի հյուսիսային առափնյա շրջանները ։
1939 թվականի հոկտեմբերի 10-ին Բրիտանիան մերժեց Հիտլերի խաղաղության առաջարկը և Ֆրանսիան իր հերթին մերժեց հոկտեմբերի 12-ին։ Գեներալ գնդապետ Ֆրանց Հալդերը (Գլխավոր շաբի պետ) ներկայացրեց Fall Gelb պլանը (Դեղին ճամպրուկ) հոկտեմբերի 19-ին։ Հալդերի պլանը նման էր Շլիֆենի պլանին, որը նախագծվել էր Առաջին համաշխարհային պատերազմի համար ։ Դրանք նման էին, քանի որ երկու պլաններով Գերմանիան հարցակվում էր Բելգիայով։ Fall Gelb պլանը ենթադրում էր սահմանով հարձակում, որում կես միլիոն գերմանական ուժերն իրենց վրա պետք է կենտրոնացնեին Դաշնակիցներին Սոմ գետի մոտ։ 1940 թվականին Գերմանիան այս պլանով դեռ պատրաստ չէր և պատրաստ կլիներ միայն 1942 թվականին ։ Հիտլերը մերժեց այս պլանը և փոխարենը առաջարկեց արագ գրոհ զրահատեխնիկայով ինչպես Լեհաստանում, սակայն Հալդերը և Բրաուխիչը փորձեցին հակառակվել նրան` պնդելով որ այդ մարտավարությունը աշխատեց, որովհետև Լեհաստանի բանակը բավական պատրաստված չէր և չի աշխատի, որովհետև Ֆրանսիական բանակը առաջին կարգի զորամիավորումներ ունի ։
Հիտլերը մերժեց Հալդերի պլանը և նախապես որոշել էր, որ գերմանական բանակը պետք է իսկույն սկսի գրհը, անկախ նրանից պատրաստ է թե ոչ, հույսով որ Դաշնակիցները չեն սպասում և դա կլինի արագ հաղթանակի գրավականը։ Հիտլերը նախատեսում էր հարձակումը սկսել հոկտեմբերի 25-ին, սակայն համաձայնվեց, որ դա ոչ իրական է։ Հոկտեմբերի 29-ին Հալդերը առաջ քաշեց նոր պլան` Aufmarschanweisung N°2, Fall Gelb, որով երկրորդական գրհը պետք է լիներ Նիդերլանդներով ։ Նոյեմբերի 5-ին Հիտլերը տեղեկացրեց Վալտեր ֆոն Բրաուխիչին, որ ծրագրում է ներխուժումը սկսել նոյեմբարի 12-ին։ Բրաուխիչը պատասխանեց, որ զինված ուժերը դեռ վերականգնվում են Լեհաստանի գործողությունից և խնդրեց հրաժարվել։ Հիտլերը մերժեց, սակայն երկու օր անց հետաձգեց հարձակումը` պատճառաբանելով իբր վատ եղանակը ։ Հետագայում եղան ավելի շատ հետաձգումներ, քանի որ հրամանատարները խնդրում էին Հիտլերին հետաձգել գրոհը մի քանի օրով կամ շաբաթով, քանի որ անհրաժեշտ էր վերացնել մի քանի կորևոր թերություններ կամ սպասել ավելի լավ եղանակի։ Հիտլերը նաև փորձեց առաջ քաշել այլընտրանքային պլան, որն հետագայում համարեց անհեռանկարային։ Նրա թույլ պատկերացումները, թե ինչքան վատ է Գերմանիան պատրաստված պատերազմին և որքան կորուստներ կկրեին, եթե այդ ժամանակ կսկսեին պատերազմը չէին հաշվի առնվում։ Չնայած Լեհաստանը արագ պարտություն կրեց, շատ զրահամեքենաներ շարքից դուրս էին եկել և ժամանակ էր անհրաժեշտ դրանք փոխարինելու համար։ Սա դարձավ պատճառը, որ Գերմանիան հրաժարվեց վաղ գրոհից, սակայն հիմնական պլանը մնաց կենտրոնական Բելգիայի վրայով հարձակումը, երկրորդական գրոհները պետք է լինեին թևերով ։
Միայն Հիտլերը չէր, որ չէր հավանում այսպլանը։ Գեներալ Գերդ ֆոն Ռունդշդատը, ով Բանակային խումբ Ա-ի հրամանատն էր, նույնպես չէր հավանում այն։ Ռունդշդատը ընդունում էր, որ չի տիրապետում Bewegungskrieg-ի (մանևրային պատերազմ) հիմնական գործոններին, որը համարվում էր Գերմանիայի հիմնական մարտավարությունը 19-րդ դարից։ Նրա կարծիքով պետք էր ներխուժել թշնամու տարածքի խորքեր, շրջափակել և ոչնչացնել թշնամու հիմնական ուժերը։ Սա իրագործելու համար ամենահարմար տարածաշրջանը ըստ նրա Սեդանն էր, որն ընկած էր իր բանակի գոտում ։
Մոնշտեյնի պլան
Մինչ Մոնշտեյնը աշխատում էր նոր պլանի շուրջը Կոբլենցում, XIX բանակային կորպուսի հրամանատար Գեներալ-լեյտենանտ Հայնց Գուդերյանը հանգրվանել էր մոտակա հյուրանոցում ։ Մոնշտեյնը սկզբում մտածում էր Սեդանի ուղղությամբ հյուսիսով շարժվել և ուղղակի շրջանցել Դաշնակիցների զորքերին Բելգիայում։ Երբ Գուդերյանը հրավիրվեց նայելու պլանը ոչ պաշտոնական քննարկումներում, Գուդերյանը առաջարկեց արմատական նոր միտք։ Տանկերի մեծ մասը պետք է կենտրոնանա Սեդանում։ Այս հավաքված զրահամեքենաները պետք է շարժվեին դեպի Լա Մանշ` առանց սպասելու հիմնական հետևակային դիվիզիաներին։ Սա կարող է բերել մարտավարական խառնաշփոթ թշնամու մոտ և կունենան մեծ թվով կորուստներ ծուղակային մարտերում ։
Զրահատեխնիկայի այսպիսի ռիսկային օգտագործումը քննարկվել էր Գերմանիայում մինչև պատերազմը, սակայն Գերմանիայի գլխավոր շտաբը կասկածներ ուներ, որ այն կաշխատի ։ Մոնշտեյնի մարտավարական մոտեցումները անմիջապես արժանացան Գուդերիանի հավանությանը, ով ուներ մեծ փորձ և մասնակցել էր Գերմանիայի բանակի գործողություններին 1914-1918 թվականներին ։ Այլընտրանքային պլանի նոր նախագիծը Մոնշտեյնը նշեց իր հուշագրում հոկտեմբերի 31-ին։ Նա իր նախագծում խուսափեց նշել Գուդերյանի միտքը և զրահատեխնիկայի դերը քչացրեց` խուափելով ավելորդ քննադատություններից ։ Դրանից հետո Մոնշտեյնը ներկայացրեց ևս վեց նախագիծ հոկտեմբերի 31-ից մինչև 1940 թվականի հունվարի 12-ը, յուրաքանչյուրը մյուսից արմատական։ Դրանք բոլորը մերժեց Գլխավոր շտաբը և ոչ մեկը չհասավ Հիտլերին ։
Մեխելենի պատահար
1940 թվականի հունվարի 10-ին Գերմանական մի ինքնաթիռ, որի մեջ էր կենտրոնական Բելգիայի վրա հարձակման պլանի պատճենը և վարում էր Լյուֆտվաֆե-ի սպան, հարկադիր վայրէջք կատարեց Բելգիայի Մեխելեն քաղաքում։ Փաստաթղթերը առգրավվեցին, սակայն Դաշնակիցների մասնագետները կասկածում էին, որ դրանք հավաստի են։ 1940 թվականի գիշերահավասարին Դաշնակիցները ևս մեկ ազդանշան ստացան հնարավոր գրոհի վերաբերյալ Պատմական Նիդերլանդներով, մեկ գրոհ Մաժինոյի գիծը շրջանցելով և գրոհ Շվեյցարիայով Մաժինոյի գծի ուղղությամբ։ Ոչ մի ազդանշան չկար, որ Գերմանացիները կգրոհեն Արդեններով, սակայն Լյուֆտվաֆեի կողմից պլանի կորստից հետո Գերմանացիները որոշեցին, որ պլանները կարիք ունեն վերափոխման։ Aufmarschanweisung N°3, Fall Gelb-ը փոփոխության ենթարկվեց հունվարի 30-ին և նախկին պլանից միայն մնաց գերմանացիների գործողությունները Արդենների հարավով։ Քսան դիվիզիա (ներառյալ յոթ տանկային և երեք մոտոհրաձգային դիվիզիա) տեղափոխվեցին Բանակային խումբ Բ-ից Բանակային խումբ Ա դեպի Արդեններ։ Ֆրանսիայի ռազմական ղեկավարությունը տեղեկացված էր, որ գերմանական դիվիզիաներ են տեղափոխվել Սաարի շրջանից դեպի հյուսիս, սակայն չգիտեին, որ դրանք տեղակայված էին հոլանդական սահմանին։